Huquq tashkilotlari: O'zbekiston o'zgarishga intilmoqda
O'zbekiston hukumati va huquq tashkilotlari bilan muloqot olib borayotgan xalqaro organlarning vakillari deydiki, Toshkent ular bilan xo'jako'rsinga gaplashayotgani yo'q.
TOSHKENT — 'Amerika Ovozi" bilan Toshkentdagi muzokaralar orasida gaplashgan Fossum va Sverdlov Tashqi ishlar, Ichki ishlar, Adliya va boshqa vazirliklar bilan aloqada, shuningdek, Ombudsman idorasi, islohotlarni targ'ib qiluvchi "Taraqqiyot strategiyasi" markazi hamda "Yuksalish" milliy harakati bilan rishtalar o'rnatgan. "Qay jihatdan yordam bera olsak, beramiz. Islohotlar samara berishini xohlaymiz", - deydi Fossum. Uning qayd etishicha, fuqaro jamiyati va matbuot erkinligi kengaymasa, hozirgi jarayonlar ish bermaydi. Sverdlov tahlilicha, hukumat buni tushunadi. O'zbekiston bu xalqaro tashkilotlar bilan o'z imijini yaxshilash uchungina gaplashayotgan yoki hamkorlik qilayotgan bo'lsa-chi? "Uchrashuv va muloqotlardan bilamanki, hukumatda o'zgarishlar sari sidqidildan harakat qilayotgan juda ko'p, turli yoshdagi, turli lavozimlardagi", - deydi HRW vakili. Huquq tashkilotlarining asosiy vazifasi adolat targiboti, hukumat yoki davlat imijini mustahkamlash emas, deya eslatadi u. "Hukumat o'z nufuzi oshishini, mamlakatda ko'proq sarmoya va sayyoh kelishini istaydi, bu aniq. Lekin biz bilan buning uchungina muzokara olib borayotgani yo'q. Biz - tanqidiy ovozmiz. Biz xatolarni ko'rsatamiz. Tuzatish uchun tavsiyalar beramiz. Huquqbuzarlik holatlarini fosh etamiz. Xalqaro majburiyatlarni eslatib turamiz. Xalqaro qadriyatlarga urg'u beramiz," deydi Sverdlov. Fossum ham huquq tashkilotlari va hukumat orasida konstruktiv yondashuvga asoslangan hamkorlik zarurligiga urg'u beradi. Harakatlarni susaytirmaslik kerak. "Hukumat fuqaro jamiyati va matbuotga yo'lni kattaroq ochaverishi, erkinlikka yo'l berishi va shu yo'ldan borsa, mamlakat real tarzda taraqqiy etishini anglashi zarur", - deydi Norvegiya huquq tashkiloti vakili. Bu ekspertlar O'zbekiston qamoqxonalarida siyosiy sabablar, ya'ni muxolif qarashlari uchun qamalgan minglab odamlar bor, deya ta'kidlab turibdi. 'Mahbuslarni ozod etish jarayoni davom etmoqda. O'zbekiston nafaqat xalqaro balki mahalliy bosimga ham javob bermoqda", - deydi Sverdlov. Chiqayotganlarning arzi tinglanishi, ular normal hayotga qaytishi uchun sharoit yaratib berilishi zarur, deya undamoqda bu mutaxassislar. Oson bo'lmaydi, lekin islohotlar jarayoni mahbuslar reabilitatsiyasini ham ko'zda tutishi kerak. "Hukumat bilan bu borada gaplashayapmiz", - deydi Sverdlov. "Eng qiyin ishlar oldinda". Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.